બીજી તરફ ર૦૧૩માં મુઝફફરગરમાં થયેલા કોમી રમખાણ બાદ આ વિસ્તારમાં ભારે ધ્રુવીકરણ થયું છે અને ર૦૧૪માં યોજાયેલી લોકસભાની ચૂંટણીમાં મોદી-શાહની જોડીને રાજયની ૮૦ સીટમાંથી ૭૧ સીટ મળી હતી. કારવા નામની એક પત્રિકામાં એવો દાવો કરવામા આવ્યો છે કે મુસ્લિમ મતદારો માયાવતી પર ‍વિશ્વાસ કરતા નથી. કારણ માયાવતીએ સરકાર બનાવવા બે વખત ભાજપ સાથે ગઠબંધન કર્યું હતું અને એક મહિલાના નાતે મુસ્લિમ મતદારો માયાવતી પર ભરોસો કરતાં અચકાય છે. આમ પણ માયાવતી મુસ્લિમો સાથે કોઈ ખાસ લાગણીશીલ ભાવના ઊભી કરી શક્યાં નથી. આ તમામ શક્યતા વચ્ચે યુપીમાં આ વખતે ત્રિશંકુ વિધાનસભાની સ્થિતિ ઊભી થાય તેવી શક્યતા છે. કેટલાંક સર્વેમાં સપા અને કોંગ્રેસને વધુ સીટ મળશે તેવી આગાહી કરવામાં આવી છે. તો અમુક સર્વેમાં ભાજપ આગળ રહેશે તેમ જણાવવામાં આવી રહ્યુ છે. તો અમુક સર્વેમાં નોટબંધી બાદ લોકોને પડેલી હાલાકીથી ભાજપને નુકસાન થાય તેવી શક્યતા વ્યકત થઈ રહી છે.